b'\n_START_ARTICLE_\nLusfluer\n_START_SECTION_\nLiv og utvikling\n_START_PARAGRAPH_\nKroppen er flat, med sprikende, utst\xc3\xa5ende bein, som har kraftige klamref\xc3\xb8tter. Huden er kraftig og fargen er brunlig og noen ganger litt gr\xc3\xb8nn._NEWLINE_Antennene ligger i en grop foran p\xc3\xa5 det flate hodet og har bare ett eller to ledd med minst tre h\xc3\xa5rb\xc3\xb8rster._NEWLINE_Munnen kan trekkes inn i hodet, men den er framoverrettet og lang for at den skal kunne trenge gjennom huden til vertsdyret. Noen sm\xc3\xa5 palper (mandibler) finnes like ved munnen._NEWLINE_Vingene har sterke \xc3\xa5rer foran og svakere lengre bak. Sauelusfluen mangler helt vinger. Svalelusfluer har reduserte vinger, ubrukelige til \xc3\xa5 fly med. Hestelusfluen, Hjortelusfluen og de andre fuglelusfluene har velutviklede vinger og er flyvedyktige. _NEWLINE_Larveutviklingen hos lusfluer er inne i bakkroppen til hunnen (falsk placenta). Bare \xc3\xa8n larve utvikles om gangen, den er rund og ikke s\xc3\xa6rlig langstrakt.  N\xc3\xa5r den er fullvokst, \xc2\xabf\xc3\xb8des\xc2\xbb den og faller da ned p\xc3\xa5 bakken eller i fuglereiret.  Den forpupper seg etter f\xc3\xb8dselen og overvintrer i puppestadiet. Neste sommer klekkes puppen. Alle lusfluer gjennomg\xc3\xa5r en fullstendig forvandling.'